stanford-oval/wikipedia huggingface dataset:
Joensuun lapsisurma
Tapahtumien kulku

Toukokuussa 2019 syntyneestä lapsesta tehtiin ennen tämän kuolemaa useita kymmeniä lastensuojeluilmoituksia. Ilmoituksia tekivät niin viranomaiset kuin yksityishenkilötkin.
Poika sijoitettiin kiireellisesti perheen ulkopuolelle helmikuussa 2023, kun tämän kotiin hälytetty poliisi totesi paikalle tarvittavan sosiaali- ja kriisipäivystyksen henkilökuntaa. Lapsi vietti noin kuukauden muualla, kunnes hänet palautettiin äidilleen.
Lapsen äidille palauttamisen jälkeen perhetyöntekijä tapasi äitiä useita kertoja ja ideoi tämän kanssa keinoja lapsen ja perheen olojen parantamiseksi. Perhetyön lopettamisesta päätettiin huhtikuussa. Sosiaalityöntekijä ei tavannut lasta kertaakaan, eikä tarkastellut oloja lapsen kodissa muuten kuin etäyhteyden välityksellä.
Lasta hoidettiin päiväkodissa, jonka työntekijät huomasivat 5. kesäkuuta lapsen päässä suuren mustelman. Lapsen äiti kertoi mustelman syntyneen, kun lapsi oli kaatunut kolmipyöräisellä potkulaudalla. Päiväkodin työntekijän mukaan lapsi kuitenkin oli viitannut puheissaan siihen, että isäpuoli "kiusaa" häntä jatkuvasti.
Isäpuoli soitti 8. kesäkuuta hätäkeskukseen pojasta, joka makasi sängyssään elottomana. Lapsella oli löydettäessä runsaasti ulkoisia vammoja, ja sekä äiti että isäpuoli vangittiin murhasta epäiltynä. Syyttäjän mukaan lapsi kuoli palovammoihin, jotka isäpuoli todennäköisesti aiheutti höyrymopilla, mutta joka tapauksessa kuumalla vedellä.
Oikeudenkäynti

Tapauksen käsittely oikeudessa alkoi helmikuussa 2024. Aluesyyttäjä vaati lapsen äidille ensisijaisesti rangaistusta ensisijaisesti taposta ja isäpuolelle murhasta. Lapsen biologinen isä käytti toissijaista syyteoikeuttaan ja vaati myös äidille rangaistusta murhasta. Syyttäjä nosti toissijaisesti myös syytteet törkeästä kuolemantuottamuksesta ja törkeästä pahoinpitelystä.
Käräjäoikeus antoi päätöksensä asiassa 29. helmikuuta 2024. Pojan isäpuoli tuomittiin seitsemän vuoden ja yhdeksän kuukauden vankeuteen törkeästä pahoinpitelystä ja törkeästä kuolemantuottamuksesta. Pojan äiti tuomittiin pelkästään törkeästä kuolemantuottamuksesta, ja hän sai kolmen vuoden ja seitsemän kuukauden vankeustuomion. Molemmat tuomittiin myös useista muista rikoksista. Oikeuden mukaan lapsen kuolema ei ollut tämän saamien vammojen todennäköinen seuraus, ja hän olisi jäänyt eloon, jos hänet olisi toimitettu hoitoon.
Sekä lapsen biologinen isä että isoäiti olivat tyytymättömiä oikeuden päätökseen. Lapsen isäpuoli ei aluksi aikonut valittaa tuomiostaan hovioikeuteen, mutta muutti sittemmin mielensä. Lapsen äiti valitti tuomiostaan jo ennen häntä.
Itä-Suomen hovioikeus ilmoitti kesäkuussa 2024, että se ei tutki isäpuolen tuomiostaan tekemää valitusta, vaan käräjäoikeuden päätös jää voimaan. Äidin, biologisen isän ja syyttäjän valitukset äidin tuomiosta käsitellään Itä-Suomen hovioikeudessa marraskuun lopulla.
Lastensuojelun toiminnan arvostelu

Yle uutisoi vuonna 2019, että Siun sote rikkoo sen omien työntekijöiden mukaan jatkuvasti lastensuojelulle asetettuja aikatauluja.
Itä-Suomen aluehallintovirasto antoi maaliskuussa 2023 huomautuksen Pohjois-Karjalan hyvinvointialueelle sen toimista kuusivuotiaaseen lapseen liittyvässä tapauksessa. Aluehallintoviraston mukaan lapsen asiassa oli toimittu lastensuojelulain vastaisesti.
THL:n selvityksen mukaan lastensuojelun sosiaalityöntekijäkohtainen 35 asiakkaan raja ylittyi lokakuun 2023 tietojen mukaan 15 hyvinvointialueella. Ammattijärjestö Talentian mukaan lastensuojelun mitoituslukuja myös madalletaan keinotekoisesti siirtämällä lapsi lastensuojelun asiakkaaksi vasta tilanteen kriisiytyessä.
Keskusrikospoliisi alkoi maaliskuussa 2024 tutkia, onko Pohjois-Karjalan hyvinvointialueen lapsisurmaan liittyvässä toiminnassa syytä epäillä rikosta. Nimikkeenä on tutkimuksen alkuvaiheessa virkavelvollisuuden rikkominen. Tapauksen esitutkinta valmistui marraskuussa 2024 ja se siirrettiin syyteharkintaan. Epäiltyjä asiassa on yhdeksän, ja he ovat työskennelleet lastensuojelussa joko asiakastyössä tai esihenkilöinä.
Lapsiasiavaltuutettu Elina Pekkarinen on tapauksen johdosta arvostellut lastensuojelun toteutumatta jääneitä uudistuksia. Vuonna 2012 tapahtuneen Vilja Eerikan murhan jälkeen oikeusministeriö julkaisi raportin, joka sisälsi useita suosituksia vastaavien tapausten estämiseksi, mutta niistä suurinta osaa ei ole pantu täytäntöön. Suomessa kuolee edelleen väkivallan seurauksena leikki-ikäisiä lapsia 2–3 kappaletta vuodessa, vaikka vauvojen ja nuorten kuolemia on saatu vähennetyksi.
Suomi kesäparalympialaisissa 2012

Suomi osallistui Lontoon vuoden 2012 kesäparalympialaisissa 10 lajiin. Suomen lippua avajaisissa kantoi Leo-Pekka Tähti. Päättäjäisissä lippua kantoi Jere Forsberg.
Mitalit

| Mitali | Mitalisti | Laji | Tapahtuma |
| --- | --- | --- | --- |
|  Kulta | Leo-Pekka Tähti | yleisurheilu | T54 100m pyörätuolikelaus |
|  Kulta | Jere Forsberg  | jousiammunta | taljajousi |
|  Kulta | Toni Piispanen | yleisurheilu | T51 100m ratakelaus |
|  Kulta | Maalipallomaajoukkue | maalipallo | miesten turnaus |
|  Hopea | Katja Karjalainen | kouluratsastus | 1b-luokan vapaaohjelma |
|  Pronssi | Marjaana Huovinen | yleisurheilu | F33/34/52/53-luokkien keihäänheitto |
Luettelo Siikalatvan julkisista taideteoksista ja muistomerkeistä

Luettelo Siikalatvan julkisista taideteoksista ja muistomerkeistä sisältää Siikalatvan kunnassa (joka muodostettiin vuoden 2009 alussa neljästä kunnasta, Kestilästä, Piippolasta, Pulkkilasta ja Rantsilasta) olevat pysyvät patsaat, muistomerkit ja muistolaatat.
Julkisilta paikoilta poistetut ja tuhoutuneet teokset

| Teos | Aiempi sijainti | Nykyinen sijainti | Tekijä | Paljastettu | Poistettu/ tuhoutunut | Syy | Kuva | WD |
| --- | --- | --- | --- | --- | --- | --- | --- | --- |
| Joutsen | Rantsilan kirjaston piha, Kunnantie 1, Rantsila | Ei tiedossa |  |  | Ei tiedossa | Ei tiedossa |  |  |
| Kirnuaja | Rantsilan kirjaston piha, Kunnantie 1, Rantsila | Ei tiedossa |  |  | Ei tiedossa | Ei tiedossa |  |  |
| Lehmät | Rantsilan kirjaston piha, Kunnantie 1, Rantsila | Ei tiedossa |  |  | Ei tiedossa | Ei tiedossa |  |  |
Singaporen aluejako

Singaporen aluejako perustuu useaan tasoon. Singapore on jaettu ensin viiteen suuralueeseen (engl. Region), jotka on jaettu 55 pienempään alueeseen (engl. planning area) eli lähiöön. Nämä alueet on vielä jaettu pienempiin alueisiin (engl. subzone). Aluejakoa hallinnoi Urban Redevelopment Authority (URA), joka on osa Singaporen kansallisen kehityksen ministeriötä.
Aluejako

Bishan
Bukit Merah
Geylang
Kallang
Marine Parade
Queenstown
Toa Payoh
Bedok
Changi
Paya Lebar
Pasir Ris
Tampines
CCNR
Woodlands
Ang MoKio
BukitBatok
BukitPanjang
Clementi
BukitTimah
Tanglin
Central Area
JurongEast
BoonLay
Pioneer
Tuas
WesternWaterCatchment
LimChuKang
SungeiKadut
ChoaChuKang
Tengah
JurongWest
Novena
Serangoon
Hougang
Sengkang
Mandai
Yishun
Sembawang
Simpang
Seletar
Punggol
Changi Bay
Läntinensuuralue
Koillinensuuralue
Pohjoinensuuralue
Itäinensuuralue
Keskinensuuralue
Kartassa oleva Central Area on jaettu useampaan osaan. Ne on osoitettu alla olevassa taulukossa vaalean vihreällä taustavärillä.
| Alue | Asukasluku (arvio 2015) | Pinta-ala [km2] |
| --- | --- | --- |
| Läntinen suuralue | 903 010 | 201,3 |
| Boon Lay | 30 | 8,23 |
| Bukit Batok | 139 270 | 11,13 |
| Bukit Panjang | 139 030 | 8,99 |
| Choa Chu Kang | 174 330 | 6,11 |
| Clementi | 91 630 | 9,49 |
| Jurong East | 84 980 | 17,83 |
| Jurong West | 272 660 | 14,69 |
| Pioneer | 100 | 12,1 |
| Tengah | 10 | 7,4 |
| Tuas | 70 | 30,04 |
| Western Water Catchment | 900 | 69,46 |

| Keskinen suuralue | 939 890 | 13,27 |
| Bishan | 90 700 | 7,62 |
| Bukit Merah | 155 840 | 14,34 |
| Bukit Timah | 74 470 | 17,53 |
| Downtown Core | 3 720 | 4,34 |
| Geylang | 116 960 | 9,64 |
| Kallang | 101 210 | 9,17 |
| Marina East |  | 1,82 |
| Marina South |  | 1,62 |
| Marine Parade | 48 730 | 6,12 |
| Museum | 380 | 0,83 |
| Newton | 6 920 | 2,07 |
| Novena | 47 990 | 8,98 |
| Orchad | 920 | 0,96 |
| Outram | 22 080 | 1,37 |
| Queenstown | 98 050 | 20,43 |
| River Valley | 9 190 | 1,48 |
| Rochor | 14 590 | 1,62 |
| Singapore River | 2 720 | 0,96 |
| Straits View |  | 0,77 |
| Tanglin | 19 000 | 7,63 |
| Toa Payoh | 124 940 | 8,17 |

| Itäinen suuralue | 693 500 | 93,1 |
| Bedok | 289 750 | 21,69 |
| Changi | 2 530 | 40,61 |
| Changi Bay |  | 1,7 |
| Pasir Ris | 139 890 | 15,02 |
| Paya Lebar | 40 | 11,69 |
| Tampines | 261 230 | 20,89 |
| Koillinen suuralue | 834 450 | 103,9 |
| Ang Mo Kio | 174 770 | 13,94 |
| Hougang | 222 310 | 13,93 |
| Punggol | 109 750 | 9,34 |
| Seletar | 270 | 10,25 |
| Sengkang | 206 680 | 10,59 |
| Serangoon | 120 670 | 10,1 |
| Pohjoinen suuralue | 531 860 | 134,5 |
| Central Water Catchment | 10 | 37,15 |
| Lim Chu Kang | 90 | 17,3 |
| Mandai | 2 120 | 11,77 |
| Sembawang | 76 530 | 12,34 |
| Simpang |  | 5,13 |
| Sungei Kadut | 850 | 15,99 |
| Woodlands | 250 290 | 13,59 |
| Yishun | 201 970 | 21,24 |

Tämän lisäksi Singaporen alueella asuu arviolta 1,632 miljoonaa ihmistä, jotka ovat työläisiä, opiskelijoita tai muita ulkomaalaisia, joita ei lasketa edellisissä asukasluvuissa mukaan.
USS Augusta (1861)

| USS Augusta |
| --- | --- |


Aluksen vaiheet
Rakentaja:  William Henry Webb, New York City
Palveluskäyttöön:  28. syyskuuta 1861
Poistui palveluskäytöstä:  myyty 2. joulukuuta 1868
Tekniset tiedot
Uppouma:  1 310 t
Pituus:  67,06 m
Leveys:  10,77 m
Syväys:  4,34 m
Nopeus:  11 solmua
Miehistöä:  157
Aseistus
Aseistus:  8 × 32 naulan tykkiä 1 × 12 naulan tykki
USS Augusta oli vuonna 1853 valmistettu siipiratasalus, jonka Yhdysvaltain laivasto otti 1861 palvelukseen tykkiveneenä.
Valmistus

Aluksen suunnitteli ja valmisti yhdysvaltalainen laivanrakentaja William Henry Webb. Se valmistui 1853 New Yorkissa.
Calvin Thürkauf

| Calvin Thürkauf> Henkilötiedot |
| --- | --- |
Syntynyt: 27. kesäkuuta 1997 (ikä 27) Zug, Sveitsi
Kansalaisuus:   Sveitsi  Kanada
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  96 kg
Seura
Seura:  HC Lugano
Sarja:  National League
Pelaajaura
Pääsarjaura:  (–)
Aik. seurat:  Kelowna Rockets (WHL) Cleveland Monsters (AHL) Columbus Blue Jackets (NHL) EV Zug (NLA)
NHL-varaus:  185. varaus, 2016 Columbus Blue Jackets
Calvin Thürkauf (s. 27. kesäkuuta 1997 Zug, Sveitsi) on sveitsiläis-kanadalainen jääkiekkoilija, joka pelaa National League-joukkue HC Luganossa. Thürkauf on pelipaikaltaan keskushyökkääjä, mutta hän osaa pelata myös laidassa.
Pelityyli

Thürkaufin entisen junioriseuran, WHL-joukkue Kelowna Rocketsin valmennustiimiin kuuluneen Kris Malletten mukaan hän on työteliäs ja fyysinen pelaaja, joka tykkää taklata kovaa sekä mennä maalille ja vastustajien ihon alle. Malletten mukaan Thürkauf osaa tehdä myös kohtalaisen hyvin pisteitä ja pelata kahden ensimmäisen ketjun roolissa. Mallette on verrannut häntä pelityyliltään Brendan Gallagheriin ja Brad Marchandiin.
Ura > Seuraura

Thürkauf on EV Zugin kasvatti. Kaudella 2012–2013 hän oli seuran U17-junioreiden paras pistemies ja maalintekijä tehoilla 21+17=38, joilla Thürkauf sijoittui koko Elite Novizenin maalipörssissä kolmanneksi ja jakoi pistepörssin kuudennen sijan SC Langnaun Andy Ritzin kanssa. Pudotuspeleissä hän oli Zugin paras maalintekijä kahdeksalla osumallaan. Kaudella 2014–2015 Thürkauf debytoi miesten peleissä pelattuaan seuran A-nuorten sisäksi yhden playoff-ottelun lainalla Sveitsin toiseksi korkeimmalla sarjatasolla National League B:n SC Langenthalissa.
WHL-joukkue Kelowna Rockets varasi Thürkaufin 59. pelaajana CHL:n varaustilaisuudessa 2015. Hän siirtyi joukkueeseen kaudeksi 2015–2016. Thürkaufin tulokaskausi toi siellä runkosarjassa 45 tehopistettä. Columbus Blue Jackets varasi hänet seitsemännellä kierroksella 185. pelaajana NHL:n varaustilaisuudessa 2016. Kaudella 2016–2017 Thürkauf oli tehoilla 33+37=70 Rocketsin paras maalintekijä ja toiseksi paras pistemies Kole Lindin jälkeen.
Joulukuussa 2016 Thürkauf teki kolmivuotisen tulokassopimuksen Blue Jacketsin kanssa. Syksyn 2017 harjoitusleirin päätteeksi seura lähetetti hänet AHL-joukkue Cleveland Monstersiin.
Ura > Maajoukkueura

Thürkauf pelasi alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Sveitsin kapteenina. Alkulohkon ottelussa Ruotsia vastaan hän löi ensimmäisen erän lopulla kulmaväännössä Rasmus Dahlinia ja potkaisi häntä heti perään. Thürkaufille ei tuomittu tilanteesta jäähyä itse ottelussa ja hänet valittiin ottelun päätteeksi Sveitsin ottelun parhaaksi pelaajaksi. Thürkauf tuomittiin teostaan kuitenkin yhden ottelun pelikieltoon. Hän pelasi myös alle 18-vuotiaiden MM-kilpailuissa vuonna 2015, jolloin Thürkauf toimi Sveitsin varakapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta.
Thürkauf pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän voitti koko turnauksen jäähypörssin 38 minuutillaan. Thürkauf pelasi samana vuonna myös alle 19-vuotiaiden World Junior A Challengessa, jolloin hän voitti Sveitsin sisäisen syöttöpörssin ja jakoi joukkueen sisäisen pistepörssin voiton Damien Riatin ja Makai Holdenerin kanssa kolmella syöttöpisteellään. Yhteensä Thürkauf on pelannut 28 nuorten ja 45 poikien maaottelua. Hän on kuulunut myös Sveitsin alle 16-vuotiaiden maajoukkueen kapteenistoon.
Muuta

Thürkaufin isä on syntynyt Kanadan Québecin Montréalissa.
BMW 5-sarja (E34)

| BMW E34 |
| --- | --- |

Valmistustiedot
Valmistusmaa:   Etelä-Afrikka  Saksa
Valmistaja:  BMW
Valmistusvuodet:  1987–1996
Korimalli:  4-ovinen sedan 5-ovinen farmari
Edeltäjä:  BMW E28
Seuraaja:  BMW E39
Tekniset tiedot
Moottori:  R4 R6 V8
Iskutilavuus:  1,8–4,0 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 5-vaihteinen automaatti
BMW E34 on BMW 5-sarjan kolmannen sukupolven malli, jota valmistettiin vuosina 1987–1996. Se korvasi edeltäneen E28-mallin ja seuraajaksi tuli E39.
BMW 5-sarja (E34) 1987–1996

BMW 5-sarjan kolmas sukupolvi tuli markkinoille vuoden 1988 alussa. Muotoilultaan auto oli hyvin samanlainen kuin hieman aikaisemmin esitelty 7-sarja (E32). E34:stä haluttiin tehdä edeltäjäänsä nuorekkaampi malli, sillä sen ostajakunnan keski-ikä oli ollut varsin korkea. Akseliväli piteni 13 senttimetriä edellismalliin verrattuna ja paino kasvoi 200 kilolla. Sisätilat olivat aiempaa suuremmat, mutteivat kuitenkaan auton kokoon nähden erityisen tilavat. Alkuperäisen mallivalikoiman muodostivat 520i (129 hv), 525i (170 hv), 530i (188 hv), 535i (211 hv) ja 524td (115 hv).
Vuoden 1989 lopulla muutamissa maissa tuotiin markkinoille 518i. Siinä oli 113-hevosvoimainen M40-moottori. Alkuvuonna 1990 esiteltiin malleihin 520i ja 525i uudet 24-ventiiliset moottorit, joissa oli suorasytytysjärjestelmä.
Syksyllä 1991 esiteltiin ensimmäinen 5-sarjan Touring-farmarimalli. Sen osuus malliston myynnistä nousi neljännekseen. Uusia mallivaihtoehtoja olivat 525tds sekä ensimmäinen nelivetomalli 525iX. Kuljettajan turvatyyny ja ABS-jarrut tulivat vakiovarusteiksi vuonna 1992.
Syksyllä 1992 5-sarjaan esiteltiin V8-moottorilla varustetut mallit 530i ja 540i, joiden teholukemat olivat 218 ja 286 hevosvoimaa. Näissä malleissa oli tavallista leveämpi etusäleikkö.
Vuoden 1993 uutuusmalli oli 525td. 540i-malliin tuli lisäksi saataville kuusivaihteinen manuaalivaihteisto. Keväällä 1994 kaikkiin malleihin tuli aiemmin vain V8-moottorisissa 5-sarjalaisissa ollut leveä etusäleikkö.
Tammikuusta 1995 lähtien kaikissa malleissa oli vakiovarusteena myös matkustajan turvatyyny. Sedanin tuotanto päättyi vuoden 1995 lopulla, mutta farmaria valmistettiin vielä kesään 1996 saakka.
BMW M5

Urheilumalli BMW M5 esiteltiin keväällä 1989 voimanlähteenään 3,5-litrainen neliventtiilimoottori, jonka teho oli 315 hevosvoimaa. Mallia valmistettiin sekä sedan- että farmarikorisena. Keväällä 1992 moottori vaihtui 3,8-litraiseksi (340 hv). Vuonna 1994 viisivaihteinen manuaalivaihteisto korvattiin Getragin kuusivaihteisella 420G-vaihteistolla.
BMW:llä oli suunnitteilla esitellä myös M5:n kaksiovinen kangaskattoinen avomalli. Sitä valmistettiin yksi prototyyppikappale, joka olisi ollut tarkoitus esitellä Geneven autonäyttelyssä keväällä 1989. Malli ei kuitenkaan koskaan edennyt tuotantoon saakka.
Aiheesta muualla

Kuvia tai muita tiedostoja aiheesta BMW 5-sarja (E34) Wikimedia Commonsissa
BMW E34 Touring
BMW E34, jossa leveä etusäleikkö.
BMW M5
BMW M5 Touring
Ehtoollinen

Leonardo da Vinci, Pyhä ehtoollinen, 1498.
Ehtoollinen eli eukaristia (m.kreik. eὐχαριστία, eukharistia) on kristillinen rituaali, jota pidetään kristinuskon suuntauksesta riippuen sakramenttina tai seurakuntamääräyksenä ja kristillisen uskon ilmaisuna. Se on juhla-ateria, jossa leivän ja viinin katsotaan kristinuskon suuntauksesta riippuen joko olevan Jeesuksen ruumis ja veri tai edustavan niitä. Ehtoollista vietetään Raamatussa esitetyn Jeesuksen käskyn mukaisesti hänen ristinkuolemansa muistoksi. Eräät kristilliset liikkeet, kuten Pelastusarmeija ja kveekarit, eivät vietä ehtoollista ollenkaan.
Historia > Taustaa

Kristinuskon ehtoollisen esikuvana ovat väljästi ottaen monet juutalaisuuden ruokaseremoniat. Erityisesti ehtoollisen taustalla on juutalainen pesah-ateria, jota vietetään Egyptin orjuudesta pois pääsyn muistoksi. Eksegeettisessä tutkimuksessa on jonkin verran erimielisyyttä, onko ehtoollisen taustalla juuri seder-ateria vai jokin muu juutalainen muistoateria. Joka tapauksessa kristinuskon syntyessä kristityt itse tulkitsivat hyvin pian ehtoollisen liittyvän pääsiäisateriaan ja pääsiäislampaan teurastamiseen sekä siitä seuraavaan uhrisymboliikkaan.
Kristillisen ehtoolliskäsityksen ja tulkinnan taustalla voidaan katsoa olevan vaikutteita myös hellenistisistä uskonnoista. Ne puolestaan palautuvat sekä itämaiseen että muinaiskreikkalaiseen uskomusmaailmaan. Tutkimuksessa on osoittautunut vaikeaksi arvioida, mikä näiden hellenististen kulttien suora vaikutus kristillisen ehtoollisen syntymiseen on ollut. Ne ovat luultavimmin vaikuttaneet ehtoollisen opilliseen ilmaisemiseen ja siihen, kuinka aikalaiset ovat voineet ymmärtää ehtoollisen merkityksen. Kristinuskon levittäytyessä Palestiinan ulkopuolelle hellenistiset kultit ovat muodostaneet tärkeän viitekehyksen, johon ihmisten kokemusmaailma on liittynyt.
Dionysos-mysteerioissa paloiteltiin ja syötiin Dionysos-jumalaa symboloiva härkä, joka oli Dionysoksen inkarnaatio eli lihaksi tullut jumala. Liha syötiin raakana ja veri juotiin. Historioitsija Plutarkhos (k. 120-luvulla) kertoo, että vielä tuolloin uhrilampaan liha syötiin raakana ja veri juotiin. Dionysos-kultista kehittyneessä orfilaisuudessa uhrin syöminen tuotti välittömän jumalyhteyden lisäksi syntien anteeksisaamisen ja turvasi kuolemanjälkeisen autuuden. Myöhäisantiikin eleusilaisissa mysteerioissa käytettiin lihan ja veren tilalla jo leipää, vettä ja viiniä. Vastaavanlainen käytäntö on mahdollisesti ollut myös käytössä persialaistaustaisessa Mithran-kultissa.
Historia > Ehtoollisen asettaminen

Kristinuskossa ehtoollista vietetään Jeesuksen ja hänen ristiinnaulitsemisensa muistoksi. Raamatun evankeliumien mukaan Jeesus itse asetti ehtoollisen viimeisellä ateriallaan opetuslastensa kanssa ennen ristiinnaulitsemistaan. Tästä ateriasta kerrotaan kaikissa synoptisissa evankeliumeissa sekä myös Paavalin ensimmäisessä kirjeessä korinttolaisille. Ateria oli juutalainen pesah-juhlan ateria. Juutalaisten tapojen mukaan tällaisella aterialla nautittiin lammasta, happamatonta leipää ja viiniä Egyptistä vapautumisen muistona. Raamatussa Jeesus antaa aterialle uuden merkityksen. Apostolisessa uskontunnustuksessa kolmannessa uskonkohdassa mainitaan ”minä uskon – – pyhäin yhteyden”; tämä on uskontunnustuksen mielessä ehtoollisyhteys [Kristuksen lihaan ja vereen], jota katolinen, ortodoksinen sekä luterilainen kirkko tunnustaa; tämän ulkopuolelle jäävät reformoidut kirkot sekä niin sanotut vapaat suunnat, jotka selittävät sanojen ”Tämä on minun ruumiini” tarkoittavan ”Tämä merkitsee minun ruumistani”.
Luukkaan evankeliumin ja ensimmäisen korinttolaiskirjeen mukaan Jeesus myös kehotti opetuslapsiaan myöhemminkin viettämään ehtoollista hänen muistokseen. Apostoli Paavalin mukaan ehtoollisen asettaminen tapahtui seuraavasti (1 Kor. 11:23–26):
Olen saanut Herralta tiedoksi tämän, minkä olen myös opettanut teille: Herra Jeesus sinä yönä, jona hänet kavallettiin, otti leivän, kiitti Jumalaa, mursi leivän ja sanoi: ”Tämä on minun ruumiini, joka annetaan teidän puolestanne. Tehkää tämä minun muistokseni.” Samoin hän otti aterian jälkeen maljan ja sanoi: ”Tämä malja on uusi liitto minun veressäni. Niin usein kuin siitä juotte, tehkää se minun muistokseni.” Niin usein kuin te syötte tätä leipää ja juotte tästä maljasta, te siis julistatte Herran kuolemaa, siihen asti kun hän tulee.
Ehtoollinen eri kirkkokunnissa > Katolinen kirkko

Katoliselle kirkolle eukaristia on keskeinen uskonkappale. Katolisella on velvollisuus osallistua eukaristian viettoon sunnuntaisin sekä tiettyinä niin sanottuina velvoittavina juhlapyhinä.
Katolinen kirkko juhlii ehtoollisen asettamista kiirastorstaina, kuten muutkin kirkot. Pyhän ruumiin juhlapäivää (Corpus Christi), joka sijoittuu Pyhän Kolminaisuuden päivän jälkeiseksi torstaiksi, 60 päivää pääsiäisen jälkeen vietetään ehtoollisaineissa palvotun Kristuksen ruumiin kunniaksi..
Katolinen kirkko opettaa leivän ja viinin muuttuvan ehtoollisessa oman olemuksellisen luontonsa puolesta Kristuksen ruumiiksi ja vereksi (transsubstantiaatio). Katolinen kirkko erottaa toisistaan eukaristian eli ehtoollisseremonian, jossa leivästä ja viinistä tulee pappien välityksellä todellisesti Kristuksen ruumis ja veri, ja näin Kristuksen ruumiiksi ja vereksi muuttuneen pyhän kommuunion. Tämä oppi hyväksyttiin vuoden 1215 neljännessä lateraanikokouksessa. Siihen asti oli ollut voimassa Augustinuksen opetuksiin perustuva käsitys ehtoollisen luonteesta. Kirkon ohjeiden mukaan katolisen tulisi nauttia pyhä kommuunio ainakin kerran vuodessa, pääsiäisenä. Tätä ennen tulee ripittäytyä ollakseen armon tilassa ja pidättäytyä ruoasta ja muista juomista kuin vedestä vähintään tunnin ajan.
Eukaristian luonteen vuoksi ehtoollisleipää ja viiniä kunnioitetaan ja palvotaan myös itse eukaristian ulkopuolella. Erikoistapauksissa pyhä kommuunio voidaan saada myös eukaristian vieton ulkopuolella.
Katolisen kirkon mukaan ehtoollisella käytettävä viini ei saa olla vahvuudeltaan yli 18 tilavuusprosenttia. Tätä vahvemman viinin käyttö johtaa siihen, että ehtoollinen ei ole pätevä.
Pohjoismaissa käytössä oleva käsimerkki, jolla ehtoollisjonossa oleva ei-katolilainen osoittaa papille laittamalla oikean kätensä vasemmalle olkapäälleen, ettei osallistu ehtoolliselle mutta pyytää papin siunaavan häntä ei ole tunnettu Pohjoismaiden ulkopuolella.
Ehtoollinen eri kirkkokunnissa > Ortodoksinen kirkko

Ortodoksisessa kirkossa eukaristiaa kutsuttiin alkuaan leivän murtamiseksi tai Herran ateriaksi. Se on Kristuksen Ruumiin ja Veren mysteerio, johon ortodoksisen kirkon jäsenillä on mahdollisuus osallistua liturgiassa.
Ennen ehtoollista edellytetään paastoamista, mikäli henkilön terveys sen sallii. On myös hyvä lukea ennen liturgiaa ehtoolliseen valmistavat rukoukset. Näitten keskeisin tarkoitus on auttaa ehtoolliselle tulijaa pääsemään nöyrään mielentilaan ja ymmärtämään ehtoollinen Jumalan lahjaksi. Nämä teot eivät kuitenkaan tee ihmistä otollisemmaksi ehtoolliseen.
Liturgian keskeisessä anafora-osassa ehtoollislahjoina esiin kannetut leipä ja viini muuttuvat Pyhän Hengen avuksihuutamisen (m.kreik. ἐπίκλησις, epikleesis) vaikutuksesta Kristuksen Ruumiiksi ja Vereksi, jotka jaetaan Ehtoollisen sakramenttiin valmistautuneille ortodoksisille uskovaisille. Pyhitetyt lahjat nautitaan ortodoksisessa kirkossa Kristuksen kuoleman ja ylösnousemisen osallisuudeksi, syntien anteeksi antamiseksi ja iankaikkiseksi elämäksi.